Diari Oficial de la Generalitat Valenciana


Sumari del DOGV 9473, del 18-11-2022 (2022/10377)

RESOLUCIÓ de 15 de novembre de 2022, de la Conselleria d'Innovació, Universitats, Ciència i Societat Digital, per la qual es convoquen els premis per a la promoció de l'excel·lència acadèmica destinats a les persones que hagen conclòs, durant els cursos 2019-2020 i 2020-2021, estudis de grau en les universitats públiques integrants del Sistema Universitari Valencià i estudis de grau en ensenyaments artístics en centres adscrits a l'Institut Superior d'Ensenyaments Artístics de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10504


Data del document
:   15-11-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * distinció honorífica

RESOLUCIÓ de 15 de novembre de 2022, de la Conselleria d'Innovació, Universitats, Ciència i Societat Digital, per la qual es convoquen els premis per a la promoció de l'excel·lència acadèmica destinats a les persones que hagen conclòs, durant els cursos 2019-2020 i 2020-2021, estudis de grau en les universitats públiques integrants del Sistema Universitari Valencià i estudis de grau en ensenyaments artístics en centres adscrits a l'Institut Superior d'Ensenyaments Artístics de la Comunitat Valenciana. [2022/10765]  
  
ÍNDEX  
  
Primer. Objecte i àmbit d'aplicació  
Segon. Contingut i quantia del premi  
Tercer. Finançament  
Quart. Règim de lliurament del pagament  
Cinqué. Requisits exigibles a les persones beneficiàries  
Sisé. Incompatibilitats  
Seté. Procediment de concessió dels premis i sistema de valoració  
  
Huité. Notificació de la puntuació i de la proposta consegüent  
Nové. Comissió tècnica  
Deu. Lloc i termini de presentació de la documentació  
Onze. Instrucció del procediment  
Dotze. Resolució de la concessió de premis  
Tretze. Expedició del certificat acreditatiu  
Catorze. Circumstàncies que donen lloc al reintegrament  
Quinze. Mètode de comprovació i pla de control  
Setze. Responsabilitat i règim sancionador  
Dèsset. Recursos  
  
Per l'Ordre 12/2022, de 24 d'agost, de la Conselleria d'Innovació, Universitats, Ciència i Societat Digital, s'estableixen les bases reguladores per a la concessió dels premis d'excel·lència acadèmica d'estudis de grau (DOGV 9421, 06.09.2022).  
De conformitat amb l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i àmbit d'aplicació  
Convocar els premis per a la promoció de l'excel·lència acadèmica destinats a les persones que hagen conclòs, durant els cursos acadèmics 2019-2020 i 2020-2021, estudis de grau en les universitats públiques integrants del Sistema Universitari Valencià i estudis de grau en ensenyaments artístics en centres adscrits a l'Institut Superior d'Ensenyaments Artístics de la Comunitat Valenciana (d'ara en avant ISEACV).  
  
Podran ser persones beneficiàries dels premis per a l'excel·lència acadèmica aquells estudiants compresos en els apartats següents:  
  
a) L'estudiantat que haja finalitzat els seus estudis de grau en les universitats públiques de la Comunitat Valenciana i en els seus centres públics adscrits en el curs o cursos acadèmics establits en aquesta convocatòria.  
b) L'estudiantat que haja finalitzat els seus estudis de grau en ensenyaments artístics superiors en els centres adscrits a l'ISEACV en el curs o cursos acadèmics establits en aquesta convocatòria.  
c) Queden exclosos els estudis universitaris següents:  
1. Els graus corresponents als centres privats adscrits a universitats públiques.  
2. Els graus obtinguts a partir de procediments d'adaptació de títols de llicenciat/llicenciada, enginyer/enginyera, arquitecte/arquitecta, diplomat/diplomada, mestre/mestra, enginyer tècnic/enginyera tècnica i arquitecte tècnic/arquitecta tècnica.  
3. Els graus obtinguts a través de reconeixement de crèdits mitjançant l'acreditació d'assignatures superades en altres plans d'estudis universitaris oficials, i/o altres ensenyaments superiors oficials, així com el reconeixement de crèdits procedents d'ensenyaments universitaris conduents a l'obtenció d'altres títols, i/o experiència laboral i/o professional, sempre que el nombre total de crèdits reconeguts excedisca de 30.  
  
4. Els graus obtinguts a través d'un curs d'adaptació al grau.  
5. Els títols propis de les universitats.  
6. Els títols propis d'ensenyaments artístics superiors.  
7. Els títols de màster universitari i els títols de doctor o doctora.  
  
8. Els títols de màster en ensenyaments artístics superiors.  
  
Segon. Contingut i quantia del premi  
1. Els premis consistiran en una dotació econòmica assignada de conformitat amb el procediment previst en la base sisena de l'Ordre 12/2022, de 24 d'agost, entre les persones que acrediten els millors expedients acadèmics d'entre les titulacions oficials de grau impartides per cadascuna de les universitats públiques i en cadascuna de les titulacions impartides en cada centre, en les cinc modalitats d'ensenyaments artístics superiors: Art Dramàtic, Arts Plàstiques (ceràmica), Dansa, Disseny i Música.  
2. Així mateix, s'expedirà un diploma acreditatiu de l'excel·lència acadèmica.  
3. L'import del premi tindrà una quantia individualitzada de 3.000 ?.  
  
  
Tercer. Finançament  
Les subvencions contingudes en la present convocatòria es concediran a càrrec dels pressupostos de la Generalitat per a l'any 2022, per un import global màxim d'1.676.000 - (un milió sis-cents setanta-sis mil euros), a càrrec de l'aplicació pressupostària 24.02.69.328.82.5, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors. El citat import podrà ser incrementat a conseqüència d'una generació, una ampliació o una incorporació de crèdit, o de l'existència de romanents d'altres convocatòries finançades a càrrec del mateix crèdit o a crèdits inclosos en el mateix programa o programes del mateix servei, que no requerirà una nova convocatòria, de conformitat amb el que s'estableix en l'article 58.2.a del Reglament de la Llei general de subvencions.  
  
  
Quart. Règim de lliurament del pagament  
L'import dels premis serà lliurat a les universitats en la seua condició d'entitats col·laboradores una vegada la persona titular de la Direcció General en matèria d'universitats resolga motivadament el procediment de concessió dels premis.  
  
Cinqué. Requisits exigibles a les persones beneficiàries  
1. Podrà ser beneficiari/beneficiària del premi l'estudiantat comprés en els apartats següents, sempre que haja cursat els seus estudis dins dels anys establits en el corresponent pla d'estudis i la seua finalització coincidisca amb els cursos acadèmics 2019-2020 i 2020-2021:  
  
a) Estudiantat que haja finalitzat els seus estudis de grau en les universitats públiques de la Comunitat Valenciana i en els seus centres públics adscrits.  
b) Estudiantat que haja finalitzat els seus estudis de grau en ensenyaments artístics superiors en els centres adscrits a l'ISEACV.  
c) L'estudiantat no haurà d'estar en possessió d'una titulació universitària oficial o títol corresponent a ensenyaments artístics superiors.  
  
2. El nombre de premis per grau impartit en cadascuna de les cinc universitats públiques de la Comunitat Valenciana serà:  
- d'1 a 149 egressats: 1 premi  
- de 150 a 299 egressats: 2 premis  
- de 300 a 449 egressats: 3 premis, i així successivament.  
3. El nombre de premis per grau impartit en cadascun dels 13 centres de l'ISEACV serà:  
- d'1 a 149 egressats: 1 premi  
- de 150 a 299 egressats: 2 premis  
- de 300 a 449 egressats: 3 premis, i així successivament.  
4. A l'efecte de la concessió del premi i del reconeixement de l'excel·lència acadèmica, cap persona diplomada podrà ser beneficiària de més d'un premi i diploma acreditatiu per convocatòria.  
  
Sisé. Incompatibilitats  
Atenent la seua naturalesa, la percepció del premi és compatible amb la percepció de qualsevol altra subvenció, ajuda, ingrés o recurs per a la mateixa finalitat procedent de qualsevol altra administració, ens públic o privat nacional, de la Unió Europea o d'organismes internacionals.  
  
Seté. Procediment de concessió dels premis i sistema de valoració  
  
El procediment per a la valoració i proposta de persones beneficiàries dels premis serà el que estableix la base sisena de l'Ordre 12/2022, de 24 d'agost.  
  
Huité. Notificació de la puntuació i de la proposta consegüent  
1. La universitat i l'ISEACV comunicaran a l'estudiantat la proposta de condició de persones beneficiàries, a l'efecte que expressen la seua acceptació o renúncia a aquesta proposta.  
2. En el cas que l'estudiantat proposat renuncie, no accepte expressament o no complisca els requisits previstos en la convocatòria, es proposarà per al premi la persona següent que tinga la màxima puntuació i així successivament fins a l'acceptació del premi per l'estudiant proposat, sempre que no hi haja una diferència superior de 0,5 punts respecte del primer/ de la primera estudiant amb millor puntuació en la seua titulació.  
  
Nové. Comissió tècnica  
En cada universitat, així com en l'ISEACV, es constituirà una comissió tècnica en la qual haurà de garantir-se la representació de l'estudiantat, que tindrà assignades les funcions establides en la base huitena de l'Ordre 12/2022, de 24 d'agost.  
  
Deu. Lloc i termini de presentació de la documentació  
El termini de presentació de les propostes de beneficiaris, per part de les universitats públiques de la Comunitat Valenciana i l'ISEACV, serà de quinze dies a comptar des de l'endemà de publicació d'aquesta resolució en el Diari Oficial de la Generalitat Valenciana.  
La presentació de la documentació per part de l'ISEACV i cadascuna de les universitats es realitzarà a través seu electrònica de la Generalitat, mitjançant el tràmit telemàtic denominat «Z - Sol·licitud general d'iniciació i tramitació telemàtica de procediments de la Conselleria d'Innovació, Universitats, Ciència i Societat Digital» a través de l'enllaç següent:  
https://www.gva.es/es/inicio/procedimientos'id\_proc=20792&version=amp,  
Així mateix, es podrà presentar aquesta documentació en qualsevol dels registres previstos en la llei vigent en matèria de procediment administratiu comú de les administracions públiques.  
La documentació a presentar serà la següent:  
a) Relació detallada de les persones beneficiàries del premi.  
b) Acceptació expressa per part de la persona beneficiària proposada.  
c) Declaració responsable de l'estudiantat de no estar incurs en cap prohibició per a obtindre la condició de persona beneficiària, de conformitat amb la normativa vigent en matèria de subvencions.  
  
Onze. Instrucció del procediment  
La instrucció del procediment s'adequarà al que s'estableix en la base deu de l'Ordre 12/2022, de 24 d'agost.  
  
Dotze. Resolució de la concessió de premis  
1. La persona titular de la direcció general competent en matèria d'universitats, a la vista de la proposta de concessió, resoldrà motivadament el procediment de concessió dels premis, per delegació de la persona titular de la Conselleria, i ordenarà la publicació de la relació de l'estudiantat beneficiari del premi i del diploma acreditatiu de la seua excel·lència acadèmica en el Diari Oficial de la Generalitat Valenciana.  
2. L'anterior resolució, que posarà fi a la via administrativa, haurà de ser dictada i notificada en el termini màxim de 6 mesos, comptadors des de la remissió de la proposta per part de les universitats i de l'ISEACV, sense perjudici de l'ampliació de terminis que puga estar prevista en la normativa de procediment administratiu comú de les administracions públiques.  
3. La resolució del procediment es notificarà als interessats ajustant-se al que es disposa en la normativa sobre el procediment administratiu comú, i serà publicada, així mateix, en la següent pàgina web:  
  
https://innova.gva.es/es/web/universidad/premis-excel-lencia-academica  
  
Tretze. Expedició del certificat acreditatiu  
La Conselleria d'Innovació, Universitats, Ciència i Societat Digital expedirà un certificat acreditatiu de l'excel·lència acadèmica a l'estudiantat beneficiari del premi, del qual quedarà registre i constància.  
  
  
Catorze. Circumstàncies que donen lloc al reintegrament  
La concessió del premi serà modificada i procedirà el seu reintegrament i l'exigència de l'interés de demora des del moment del pagament de la beca, en el cas establit en l'article 37 de la Llei 38/2003 i 172 de la Llei 1/2015, abans citada.  
Les quantitats a reintegrar tindran la consideració d'ingressos de dret públic, resultant d'aplicació el que es disposa en el capítol I del títol II de la Llei 38/2003, de 17 de novembre, general de subvencions.  
  
El procediment per al seu reintegrament serà, igualment, l'establit pels articles 41 i 42 de la Llei 38/2003, general de subvencions, mitjançant resolució de la persona titular de la direcció general competent en matèria d'universitats la qual resoldrà el procediment de reintegrament de la subvenció.  
  
Quinze. Mètode de comprovació i pla de control  
1. La comprovació administrativa de la justificació documental del premi concedit es realitzarà mitjançant la revisió de la documentació que a aquest efecte s'ha establit en la present resolució d'aportació preceptiva per les persones beneficiàries per a l'abonament del premi.  
  
2. Atesa la naturalesa de la subvenció, amb el caràcter de premi a l'activitat ja realitzada, no serà necessari el pla de control ex post, en els termes establits en l'apartat 3 de l'article 169 de la Llei 1/2015, ja citada, sense perjudici de la realització de qualsevol activitat de comprovació de la regularitat de l'activitat acadèmica que fora necessària.  
  
  
Setze. Responsabilitat i règim sancionador  
Les persones beneficiàries del premi quedaran sotmeses a les responsabilitats i règim sancionador regulat en la normativa vigent en matèria de subvencions.  
  
Dèsset. Recursos  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició, davant la consellera d'Innovació, Universitats, Ciència i Societat Digital, en el termini d'un mes, comptador des de l'endemà de la seua publicació en el Diari Oficial de la Generalitat Valenciana, de conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 15 de novembre de 2022.- La consellera d'Innovació, Universitats, Ciència i Societat Digital: Josefina Bueno Alonso.